Acțiune introdusă la 21 august 2023 – Giorgio Armani/EUIPO - Shenzhen City Chongzheng Technology (Reprezentarea unei acvile stilizate)
(Cauza T-509/23)
Limba în care a fost formulată acțiunea: italiana
Părțile
Reclamantă: Giorgio Armani SpA (Milano, Italia) (reprezentant: I. Carli, avocată)
Pârât: Oficiul Uniunii Europene pentru Proprietate Intelectuală
Cealaltă parte din procedura care s-a aflat pe rolul camerei de recurs: Shenzhen City Chongzheng Technology Co. Ltd (Shenzhen, China)
Datele privind procedura în fața EUIPO
Solicitantul mărcii în litigiu: cealaltă parte din procedura care s-a aflat pe rolul camerei de recurs
Marca în litigiu: cererea de înregistrare a mărcii Uniunii Europene figurative (reprezentarea unei acvile stilizate) – Cererea de înregistrare nr. 18 365 053
Procedura care s-a aflat pe rolul EUIPO: procedură de opoziție
Decizia atacată: decizia Camerei a doua de recurs a EUIPO din 16 iunie 2023 în cauza R 1413/2022-2
Concluziile
Reclamanta solicită Tribunalului:
anularea deciziei atacate;
obligarea EUIPO și, în cazul în care intervine în cauză, a celeilalte părți din procedura care s-a aflat pe rolul camerei de recurs la plata cheltuielilor de judecată.
Motivele invocate
încălcarea articolului 8 alineatul (1) litera (b) din Regulamentul (UE) 2017/1001 al Parlamentului European și al Consiliului;
încălcarea articolului 8 alineatul (5) din Regulamentul (UE) 2017/1001 al Parlamentului European și al Consiliului.
____________